Võttes arvesse ligi 30 riigi töötleva tööstuse hetkeseisu ning nende osakaalu maailma tööstuses, on koostatud töötleva tööstuse globaalne üldindeks, mille tase langes varasemalt 53 protsendi tasemelt 52,3 protsendini. Indeksi üldtase viitab küll kasvule 25. kuud järjest, kuid tegemist on nõrgima tulemusega alates 2009. aasta juulist. Rahvusvahelise kaubanduse maht kasvas aeglaseimal tasemel, mis viimase kahe aasta  jooksul toimunud laienemise käigus on registreeritud. Globaalselt kasvas sektori tööhõive 19. kuud järjest, olles tugevaim USA-s, Šveitsis ja Tšehhis. Sisendhindade inflatsioon oli juunis viimase kümne kuu madalaimal tasemelt tänu mitmete toorainete (nafta, metallid) hinnalangusele viimastel kuudel.